Public procurement notice: Contract Notice
Published: 2019-01-28
Buyer: Museovirasto
Country: FI
Contract type: Services
Procedure: Competitive dialogue
CPV classification: 48000000 | 48312000 | 48600000 | 48620000: Operating systems | 48900000
Estimated value: 150000 EUR
Submission deadline: 2019-03-04
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä on ilmoitus hankinnasta, jolla Museovirasto hankinnan päävastuullisena kutsuu tarjoajia osallistumaan Museoviraston ja Turun museokeskuksen yhdessä muodostaman konsortion kuvapalvelu- ja kuvamyyntijärjestelmän hankinnan kilpailutukseen. Hankintamenettelynä käytetään kilpailullista neuvottelumenettelyä. Hankinnan kohde sisältää järjestelmän toteuttamisen, toimittamisen sekä sen kehittämisen ja ylläpidon. Konsortioon on mahdollista ottaa lisäjäseniä, jolloin niistä tulee myös järjestelmän käyttäjiä. Toteutettava järjestelmä korvaa Museoviraston nykyisin käyttämän www.kuvakokoelmat.fi-palvelun. Hankinnalla luodaan edellytykset Suomen tunnetuimmalle, käyttäjiä houkuttelevalle ja osallistavalle kuvapalvelu- ja kuvamyyntijärjestelmälle.
Kilpailutuksen tavoitteena on hankkia konsortion yhteisesti käyttämä sähköisen asioinnin kuvapalvelu- ja kuvamyyntijärjestelmä, joka tarjoaa käyttäjilleen tehokkaan ja nopean palvelun ja pääsyn tietosisältöihin. Hankinnan tarkoituksena on toteuttaa julkinen verkkopalvelu, jonka toiminnallisia lähtökohtia ovat yhteisöllisyyden mahdollistaminen, kuvallisuuden korostaminen, hyvät hakuominaisuudet ja käytettävyys. Palvelu toimii verkkokauppana konsortiossa mukana olevien organisaatioiden kuvatallenteiden myynnille ja jakelulle. Palvelun toivotaan mahdollistavan osallistava toiminta loppukäyttäjille, kuten esimerkiksi kuvatietojen rikastamisen mahdollisuus. Palvelun toiminnallisia ja teknisiä vaatimuksia ovat muun muassa monipuoliset hakutoiminnot, korkearesoluutioisten kuvatallenteiden myynti sekä osallistavat toiminnot. Palvelussa tulee huomioida lisäksi ylläpidon ja raportoinnin työkalut. Tarkempi kuvaus hankinnasta on hankekuvauksessa (liite 1).
Toteutettavan palvelun elinkaari on useita vuosia ja sen tulee olla helposti jatkokehitettävissä ja mahdollistaa tekoälyn ja muiden teknologioiden hyödyntämisen. Palvelu on rajapintojen avulla yhteydessä muihin sähköisiin järjestelmiin. Ensisijaisesti haetaan helppokäyttöistä sovellusratkaisua, joka perustuu avoimen lähdekoodin teknologiaan sekä mahdollistaa komponenttien ja toiminnallisuuksien lisäämisen myös vaiheittain. Tarjoaja voi tarjota vapaasti myös muita hankintayksikön tarpeeseen soveltuvia ratkaisuehdotuksia.
Palvelun tarjoalta voidaan tilata seuraavia palveluita, joita kaikkia tarjoajan tulee kyetä tarjoamaan:
Hankinnan kohteeseen liittyvät pakolliset ja toivottavat ominaisuudet kuvataan tarkemmin Kuvapalvelun vaatimusmäärittelyssä (liite 2).
Kyseessä on kilpailullinen neuvottelumenettely. Hankintayksikkö on rajoittanut neuvotteluihin kutsuttavien tarjoajien määrän enimmillään neljään soveltuvaan tarjoajaan, jotta neuvottelut voidaan toteuttaa tehokkaasti ja tuloksellisesti. Jos soveltuvia ehdokkaita on vähemmän kuin neljä (4), voi hankintayksikkö jatkaa menettelyä pyytämällä kaikki soveltuvuusvaatimukset täyttävät tarjoajat aloittamaan neuvottelut.
Suomalaiset museot ja muut kulttuuriorganisaatiot voivat liittyä konsortioon ja siten tulla myös palvelun käyttäjiksi.


Award value: 150000